ΓΡΑΠΤΗ ΕΡΩΤΗΣΗ P-0054/00

υποβολή: Caroline Lucas (Verts/ALE) προς την Επιτροπή

(18 Ιανουαρίου 2000)

Θέμα: Αναθεώρηση του Παραρτήματος Η της 6ης οδηγίας ΦΠΑ

Σχεδιάζει άραγε η Επιτροπή αναθεώρηση του Παραρτήματος Η της 6ης οδηγίας ΦΠΑ; Αν ναι, πότε;

Στην ανακοίνωσή της με τίτλο «Κοινό σύστημα ΦΠΑ Πρόγραμμα για την ενιαία αγορά» (COM(96)328 τελικό) η Επιτροπή εξέθεσε χρονοδιάγραμμα για την προσέγγιση στο οριστικό σύστημα ΦΠΑ. Δεδομένου ότι οι εκεί αναφερόμενες ημερομηνίες έχουν παρέλθει χωρίς να σημειωθεί καμιά ουσιαστική πρόοδος στο θέμα, θα μπορούσε η Επιτροπή να αναφέρει πότεπολογίζει να είναι σε θέση να διατυπώσει πρόταση για το τελικό σύστημα;

Το άρθρο 16 της 6ης οδηγίας ΦΠΑ ορίζει ότι τα κράτη μέλη απαλλάσσουν από τον ΦΠΑ ορισμένες δραστηριότητες δημοσίου συμφέροντος, όπως το έργο κοινωνικής πρόνοιας από φιλανθρωπικές οργανώσεις ή τιςπηρεσίες και τα αγαθά που παρέχονται από μη κερδοσκοπικές οργανώσεις θρησκευτικού, φιλανθρωπικού, κοινωνικού κτλ. χαρακτήρα. Ωστόσο, οι οργανώσεις αυτέςποχρεούνται να καταβάλλουν πλήρη ΦΠΑ για τις αγορές τους, τον οποίο δεν μπορούν να εκπέσουν. Κατά συνέπεια, ορισμένες φορές οι οργανώσεις αυτές βρίσκονται σε ακόμη δυσμενέστερη θέση παρά εάνπόκεινταν σε φορολογία. Δεν συμφωνεί η Επιτροπή ότι αυτή η κατάσταση αντίκειται στο πνεύμα του άρθρου 13 της 6ης οδηγίας ΦΠΑ;

Συμφωνεί η Επιτροπή ότι πρέπει να αναλάβει αμέσως δράση με στόχο να τερματιστεί αυτή η κατάσταση, χωρίς να περιμένει την εγκατάσταση του οριστικού συστήματος;

Προτίθεται η Επιτροπή, στην πρότασή της για ένα οριστικό σύστημα ΦΠΑ, να εξαιρέσει από τον ΦΠΑ τις εισροές που συνδέονται απευθείας με το έργο φιλανθρωπικών οργανώσεων;

Απάντηση του κ. Bolkestein εξ ονόματος της Επιτροπής

(10 Φεβρουαρίου 2000)

Η Επιτροπή διαπιστώνει, όπως και το Αξιότιμο Μέλος, ότι το χρονοδιάγραμμα του νέου προγράμματος για ένα νέο κοινό σύστημα ΦΠΑ, όπως αυτό είχε οριστεί στην ανακοίνωσή της του 1996, δεν τηρήθηκε και ότι το θέμα έχει περιέλθει σε αδιέξοδο. Το πρόγραμμα του 1996 προέβλεπε σταδιακή πορεία προς το οριστικό καθεστώς, με πρώτη φάση τον εκσυγχρονισμό και την πλέον ομοιόμορφη εφαρμογή του ισχύοντος καθεστώτος ΦΠΑ, μέσω τροποποιήσεων με στόχο το νέο κοινό σύστημα ΦΠΑ. Η Επιτροπήπέβαλε, προς το σκοπό αυτό, σειρά προτάσεων στο Συμβούλιο αλλά αυτό δεν κατέληξε σε συμφωνία για τη θέσπισή τους. Με τα δεδομένα αυτά η στρατηγική σε θέματα ΦΠΑ πρέπει να επανεξεταστεί σε συνεργασία με τα κράτη μέλη. Ωστόσο χρειάζονται εντατικές προσπάθειες στον τομέα αυτό προκειμένου να βελτιωθεί η καλή λειτουργία της εσωτερικής αγοράς. Η δράση αυτή θα μπορούσε να περιορίζεται, τουλάχιστον σε μία πρώτη φάση, στη βελτίωση της λειτουργίας του ισχύοντος συστήματος ΦΠΑ, χωρίς να επιδιώκεται αναγκαστικά η μετάβαση προς νέο κοινό σύστημα ΦΠΑ.

Στο πλαίσιο του εκσυγχρονισμού και της απλούστευσης του σημερινού συστήματος ΦΠΑ, φαίνεται απαραίτητη η επανεξέταση του άρθρου 13. Είναι ωστόσο πολύ νωρίς για να προταθούν συγκεκριμένες τροποποιήσεις προς θέσπιση.

Αντίθετα, δεν φαίνεται να χρειάζεται επανεξέταση του παραρτήματος Η σε βραχυπρόθεσμη βάση. Είναι μάλλον προτιμότερο, στην παρούσα φάση, να εφαρμόσουν τα κράτη μέλη την οδηγία 1999/85/ΕΚ του Συμβουλίου της 22ας Οκτωβρίου 1999 περί τροποποιήσεως της οδηγίας 77/388/ΕΟΚ για τη δυνατότητα εφαρμογής, σε πειραματική βάση μειωμένου ΦΠΑ για τιςπηρεσίεςψηλής εντάσεως εργατικού δυναμικού(1). Κατά τον τρόπο αυτό θα χρησιμοποιηθεί η εμπειρία από το πείραμα αυτό, εμπειρία η οποία θα αποτελέσει αντικείμενο εμπεριστατωμένης έκθεσης των ενδιαφερομένων κρατών μελών και της Επιτροπής, πριν τη λήξη του 2002. Με τα δεδομένα αυτά θα είναι τότε δυνατό να πραγματοποιηθεί πλέον εκτεταμένη επανεξέταση του παραρτήματος Η.

(1) ΕΕ L 277 της 28.10.1999.